**Nota Informativă**

**La proiectul Hotărîrii de Guvern de aprobare a Regulamentului privind organizarea activității didactice în cadrul unităților de instruire a conducătorilor de autovehicule**

Prin adoptarea Legii nr. 131-XVI din 7 iunie 2007 privind siguranţa traficului rutier au fost stabilite normele primare ce reglementează relațiile juridico-sociale din domeniul traficului rutier, delimitează competenţele autorităților publice centrale cu atribuţii în domeniul circulaţiei şi siguranţei rutiere, urmărindu-se scopul garantării dreptului participanţilor la trafic de a se deplasa pe drumurile publice în condiții de ordine şi de plină siguranţă.

Prezentul proiect este elaborat în scopul completării Legii nr. 131-XVI din 7 iunie 2007 privind siguranţa traficului rutier, în conformitate cu articolul 10, în contextul definirii unor noţiuni şi reglementări care, pot conduce la îmbunătățirea normelor stipulate, precizării şi completării competenţelor personalului didactic și de conducere, cît şi al perfectării şi eficientizării procesului de instruire şi documentare a conducătorilor de autovehicule.

Creşterea rapidă a numărului de vehicule în Republica Moldova, creează noi probleme privind securitatea participanţilor la trafic. Pe lângă influenţa benefică ce o are asupra economiei statului şi confortul automobilelor moderne care se oferă utilizatorilor este stringent de avut un mecanism ce ar permite o educaţie cât mai calitativă a participanţilor la trafic. În condiţiile actuale este necesar ca conducătorii auto să dea dovadă de prudenţă mai sporită, care se capătă doar prin prestarea serviciilor educaţionale calitative de către unităţile de formare a conducătorilor.

Aprobarea proiectului *Regulamentului* are menirea de a reglementa activitatea unităţilor de formare a conducătorilor de autovehicule în conformitate cu prevederile legale existente în legislația națională şi de a contribui la asigurarea calității formării profesionale a conducătorilor de autovehicule şi educaţiei participanților la trafic.

Acest proiect este necesar de a reglementa procesul de instruire a unităților de formare a conducătorilor de autovehicule, vizează funcționarea lor, profesionalismul personalului angajat în formarea profesională a candidaților în conducători de autovehicule, conținutul şi formele de organizare a instruirii, baza tehnico-materială necesară în funcție de categorii şi sub-categorii, activitatea economico-financiară, calitatea şi eficienţa procesului instructiv-educativ, corespunderea nivelului de pregătire a celor instruiţi cu standardele educaţionale de stat.

Promovarea acestui proiect este binevenită, pentru ca eficienţa pregătirii conducătorilor de autovehicule se află în raport direct cu gradul de delimitare a competenţelor şi nivelul de coordonare a acţiunilor în domeniul organizării şi asigurării securităţii circulaţiei rutiere, va completa golul în cadrul actelor normative, va contribui direct la realizarea politicii de stat în domeniul ocrotirii vieţii, sănătăţii şi proprietăţii cetăţenilor prin prevenirea accidentelor de circulaţie rutieră şi micşorarea gravităţii consecinţelor lor.

Considerăm, că aprobarea proiectului Hotărîrii de Guvern de aprobare a Regulamentului privind organizarea activității didactice în cadrul unităților de instruire a conducătorilor de autovehicule, va contribui la racordarea cadrului juridic din domeniul instruirii siguranţei rutiere la imperativele timpului şi standardele europene, întru asigurarea unui climat de ordine şi disciplineă a formării profesionale a conducătorilor de autovehicule.

**Ministru,**

**Maia Sandu**